Ураҙбай (Ишембай районы)

**Ураҙбай** (; икенсе атамаһы *Һәләүекбаш*) — Башҡортостан Республикаһының Ишембай районындағы ауыл. 2010 йылдың 14 октябренә халыҡ һаны 638 кеше булған. Этҡол ауыл Советы составына инә.
Почта индексы — 453224, ОКАТО коды — 80231830007.

## Исеме
Ауыл нигеҙ һалыусы Ураҙбай хөрмәтенә аталған, шәхесе тарихи сығанаҡтарҙа раҫланмаған.

## Тарихы
Ауыл XVIII быуат уртаһынан ике исем аҫтында билдәле. Икенсе Һәләүекбаш атамаһында «баш'» йылғаның үрге ағымында урынлашҡан башҡорт ауылдары өсөн традицион һүҙ — башы, Һәләүек йылғаһының үрге ағымы, ауыл урынлашҡан ер. 
 
1816 йылда 23 ғаилә араһынан өсәүһендә күп ҡатынлылыҡ теркәлә. Левираттарҙың никахы 60, 55, 25 йәшлек ҡатындары булған 33 йәшлек Әлимғужа Зиннәтов ғаиләһендә күҙәтелә. Күрәһең, уны йола буйынса мәрхүм булған өлкән ағайҙарының тол ҡатындарына өйләнергә мәжбүр иткәндәр.

Ауыл кешеләре Яңы Юрматы ауылына (Ғүмәр Сураҡаев һәм уның улы Мөхәмәтғәли) нигеҙ һалыуҙа ҡатнашалар.

Ураҙбайҙар малсылыҡ менән шөғөлләнгән, игенселккә тотона башлаған. 295 кеше йәшәгән 40 ихатала 725 ат, 453 һыйыр була.

1842 йылда 242 бот көҙгө иген һәм 1984 бот яҙғы иген сәселә.

XVIII быуат аҙағында унда 103 кеше йәшәгән, XIX быуат уртаһында — 492 кеше. Ярашлы рәүештә 26 һәм 64 ихата була. 1920 йылда 182 йортта 903 кеше йәшәгән.

## Хәҙерге осор
Ауылда башланғыс мәктәп (Үрге Этҡол урта мәктәбе филиалы), фельдшер‑акушерлыҡ пункты, клуб, китапхана, мәсет бар.
 
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**
 

Бөтә Рәсәй халыҡ иҫәбен алыу (2002) мәғлүмәте буйынса ауылда башҡорттар йәшәй (100 %).

## Географик урыны
Һәләүек йылғаһы башында урынлашҡан, ошонан ауылдың икенсе исеме Һәләүекбаш.

Алыҫлығы:
* Район үҙәгенә тиклем (Ишембай): 28 км
* Ауыл Советы үҙәгенә тиклем (Үрге Этҡол): 5 км
* Яҡындағы тимер юл станцияһы (Салауат): 45 км.

## Урамдары
Урам исеме:

* Комсомол урамы ()
* Туғай урамы ()
* Совет урамы ()
* Марат Асадуллин урамы ()
* Йәштәр урамы ()
* Октябрь урамы ()
* Иблеәминов Рим урамы ()
* Сахалин урамы ()
* Еләкле урамы ()
* Еңеү урамы ()
* Сәскәле урамы ()
* Ҡояшлы урамы ()
* Шишмә урамы ()

## Билдәле шәхестәре
* Исхаҡов Вәдүт Ғәйфулла улы (29.04.1971), журналист, матбуғат һәм йәмәғәт эшмәкәре. 2018 йылдан «Башҡортостан» гәзитенең баш мөхәррире, 2020 йылдан Башҡортостан Республикаһының Журналистар союзы рәйесе.
* Сабитов Мөхтәр Абдрахман улы (20.12.1946), журналист, яҙыусыһы, драматург, топонимист һәм тыуған яҡты өйрәнеүсе. Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2006), СССР-ҙың мәҙәниәт отличнигы (1989), Х. Ғиләжев исемендәге премия лауреаты (1998).
* Иблеәминов Рим Сәйфулла улы (12.3.1961  — 2.10.1981) — Афған һуғышында һәләк булған башҡорт. Башҡорт АССР-ы, Ишембай районы, Ураҙбай ауылында тыуған. 24.10.1979 хәрби хеҙмәткә алынған. 1980 йылдың майынан Афғанстанда. Рядовой, уҡсы-гранатометчик ярҙамсыһы.  Ҡыҙыл Йондоҙ ордены менән бүләкләнгән. Тыуған ауылында ерләнгән.

## Әҙәбиәт
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с. — ISBN 978-5-87691-038-7. 
* 

## Һылтанмалар
*   
* Уразбаево на портале «Генеалогия и Архивы»   
* 
* Почтовые индексы Ишимбайского района 
* страница Уразбаево на портале «Генеалогия и Архивы»
* Закон о границах, статусе и административных центрах муниципальных образований в Республике Башкортостан N 126-з от 17 декабря 2004 года
* Единый электронный справочник муниципальных районов Республики Башкортостан 
* «Налог Белешмәһе» системаһында Ураҙбай ауылы

## Иҫкәрмәләр